Foto: Reuters AQSh prezidentligi uchun Respublikachilar partiyasi nomzodi Donald Tramp saylovoldi shtabi milliarderning g‘alabasiga ishonmoqda. Shu boisdan, shtab g‘alaba munosabati bilan tashkil etilajak tantanali qabul marosimi haqida ma’lumot tarqatdi. Unda aytilishicha, tantanali qabul marosimi Nyu-York shahridagi Hilton Midtown mehmonxonasida 8 noyabrdan 9 noyabrga o‘tar kechasi o‘tkaziladi. Axborotda ta’kidlanishicha, marosimga faqat "nomzodning do‘stlari va Tramp-Pens kampaniyasini qo‘llab-quvvatlayotganlar taklif etiladi".